Številka: 013-22/2021/19

Datum: 10.1.2025

# Zadeva: Zapisnik 10. seje sveta za promocijo kmetijskih in živilskih proizvodov

**Datum seje: 9. 1. 2025**

Kraj sestanka: MKGP, Dunajska 22, Ljubljana

Prisotni člani sveta: Toni Balažič (GZS - ZKŽP), mag. Anita Jakuš (GZS - ZKŽP), Ana Le Marechal Kolar (MKGP), Jožica Župec (MKGP), Danilo Potokar (KGZS).

Odsotni: dr. Jože Podgoršek (KGZS), dr. Tatjana Zagorc (GZS – ZKŽP), Alenka Marjetič Žnider (ZZS),

Prisotni iz MKGP: Tomaž Džuban, Peter Boršič, Sandra Lebar, Adrijana Bezeljak,

Ostali prisotni: Eva Knez (MKGP), Barbara Ahčin (ZZS).

Dnevni red seje:

1. Sprejem dnevnega reda 10. seje sveta

2. Izvolitev novega predsednika sveta za promocijo

3. Pregled sklepov 9. seje

4. Predstavitev rezultatov medijskega zakupa za sektorje: meso, mleko in sadje

5. Okvirni program promocijskih aktivnosti za leto 2025

6. Razno

AD1 Sprejem dnevnega reda 10. seje sveta

Svet je potrdil predlagani dnevni red 10. seje.

AD2 Izvolitev novega predsednika sveta za promocijo

Najprej je bilo podano obvestilo, da je Vlada RS namesto dosedanjega člana sveta Romana Žvegliča, ki se mu je v KGZS iztekel mandat, imenovala novega predstavnika s strani KGZS in sicer dr. Jožeta Podgorška. V nadaljevanju je bilo povedano še, da je bil Roman Žveglič tudi predsednik sveta za promocijo, zato so potrebne nadomestne volitve za predsednika. Obenem je bil svet seznanjen, da bo MKGP, zaradi bolniške odsotnosti Alenke Marjetič Žnider do njene vrnitve, na seje sveta vabil strokovno sodelavko Barbaro Ahčin, kot je predlagala ZZS, s tem, da Barbara Ahčin ne bo imela glasovalne pravice.

Nato je državna sekretarka MKGP Eva Knez, skladno s poslovnikom o delu sveta za promocijo, pozvala prisotne člane sveta o morebitnih predlogih za novega predsednika sveta za promocijo. Član sveta Danilo Potokar je predlagal dr. Jožeta Podgorška, kateri se je s predhodno pisno izjavo strinjal s svojo kandidaturo za predsednika Sveta za promocijo. Opravljeno je bilo glasovanje, kjer sta bila soglasno sprejeta SKLEPA:

* Svet je za predsednika sveta, do konca 5-letnega mandata, oziroma do 30. junija 2026 izvolil dr. Jožeta Podgorška.
* Svet se je seznanil, da se bo v času bolniške odsotnosti članice sveta Alenke Marjetič Žnider sej sveta udeleževala strokovna sodelavka ZZS ga. Barbara Ahčin, vendar brez glasovalne pravice.

Vodenje Sveta je v nadaljevanju, po predhodnem pisnem pooblastilu predsednika Sveta dr. Jožeta Podgorška, prevzela predstavnica MKGP in članica sveta Ana Le Marechal Kolar.

AD3 Pregled sklepov 9. seje

Svet je pregledal sklepe 9. seje in 2. korespondenčne seje. Vsi sklepi so bili realizirani.

AD4 Predstavitev rezultatov medijskega zakupa za sektorje: meso, mleko in sadje

Rezultate medijskega zakupa v jeseni 2024, za sektorje mesa, mleka in sadja, katerih skupna višina z vključenim DDVjem je bila 383.000,00 EUR, je predstavil predstavnik izbranega izvajalca na razpisu, podjetje Mediapublikum d.o.o., Rok Činkole. Povedano je bilo, da se je medijski zakup izvajal v obdobju od 1.9.2024 do 20.11.2024 za vsak sektor posebej in sicer: akcija za meso: 15.9. - 1.11.2024, akcija za mleko: 10.10. - 20.11.2024, akcija za sadje: 1.9. - 30.9.2024. Rezultati so bili podrobno predstavljeni za vsak sektor in vsak medij posebej. S strani predstavnika agencije je bilo povedano, da so bile vse tri kampanje, tako meso, mleko kot sadje na vseh zakupljenih kanalih zelo uspešne, saj so meritve medijskih kazalnikov povsod pokazale presežene, s planom planirane KPI-je, kar je bilo podkrepljeno z grafičnim prikazom vsakega medija posebej.

Po predstavitvi in opravljeni razpravi so bili sprejeti naslednji SKLEPI:

* Svet se je seznanil s podrobnimi rezultati medijskega zakupa v jeseni 2024 za sektorje meso, mleko in sadje.
* MKGP članom Sveta za promocijo posreduje razpisno dokumentacijo, katera je bila sestavni del javnega naročila za zakup medijskega prostora za sektorje mesa, mleka in sadja , v jeseni 2024.
* Pred oddajo gradiva za pričetek postopka oddaje novega javnega razpisa za zakup medijskega prostora za promocijo lokalnih kmetijskih in živilskih proizvodov se po potrebi opravi delovni posvet s člani Sveta za promocijo, ki želijo sodelovati v postopku pregleda pripravljenega gradiva.

AD5 Okvirni program promocijskih aktivnosti za leto 2025

Svet za promocijo je v nadaljevanju obravnaval predlog programa promocijskih aktivnosti za leto 2025, za vključene sektorje: meso, mleko in sadje, ki ga je predstavila Jožica Župec. Plan je bil predstavljen za vsak sektor posebej, z opombo, da se vplačana sredstva sektorjev natekajo sproti, med samim izvajanjem programa, zato je bilo ta vidik potrebno upoštevati pri načrtovanju oz. časovnici predvidenih promocijskih aktivnosti v letu 2025. Poudarjeno je še bilo, da se v tem planu sledi javnomnenjskim raziskavam, ki so pokazale, da je potrebno graditi na zaupanju proizvodom in sheme IK, ciljni skupini, ki se prilagaja za vsak medij posebej, ter da je potrebno nadaljevati promocijo v sektorju HORECA, ki je bila začeta spomladi 2024. Na tej točki je Ana Le Marechal izpostavila, da je za sektor mesa, ki se sooča z različnimi izzivi in neugodnimi situacijami, kot so različne afere, ključnega pomena iskanje učinkovitih rešitev in predlogov za izboljšanje komunikacije. Svet za promocijo je po razpravi, kjer se je strinjal s podano obrazložitvijo, predvsem gradnje na zaupanju potrošnika v IK proizvode, soglasno sprejel SKLEP:

* Svet se je seznanil z okvirnim programom promocijskih aktivnosti za leto 2025 za sektorje: meso, mleko in sadje, ter obrazložitvijo le-teh.

AD6 Razno

Članica sveta Anita Jakuš je vprašala ali se na MKGP že pripravlja nov šestletni Strateški načrt promocije, ki mora začeti veljati z letom 2026; nadalje je opozorila, da je potrebno k spremembi Zakona o promociji kmetijskih in živilskih proizvodov pristopiti na preudaren in premišljen način. Nato je poudarila, da je pomembno, da se sektor za promocijo ustrezno seznani s spremembo Zakona o medijih. Jožica Župec je podala, da se v Sektorju za promocijo že pristopa k pripravi novega strateškega načrta promocije; v zvezi z Zakonom o medijih je odgovorila, da smo preučili področja, ki se nanašajo na proračun RS in ni predvidenih dodatnih zahtev, ki jih še ne izvajamo.

Anita Jakuš je v nadaljevanju pohvalila delo zaposlenih v Sektorju za promocijo kmetijskih in živilskih proizvodov in poudarila, da so bili od pričetka promocij do sedaj narejeni veliki premiki, kar tudi potrjujejo opravljene javno mnenjske raziskave. Glede na predlagan načrt promocij je priporočila kadrovsko okrepitev v Sektorju za promocijo.

**Sklepi:**

1. Svet je potrdil predlagani dnevni red 10. seje.
2. Svet je za predsednika sveta, do konca 5-letnega mandata, oziroma do 30. junija 2026 izvolil dr. Jožeta Podgorška.
3. Svet se je seznanil, da se bo v času bolniške odsotnosti članice sveta Alenke Marjetič Žnider sej sveta udeleževala strokovna sodelavka ZZS ga. Barbara Ahčin, vendar brez glasovalne pravice.
4. Svet je pregledal sklepe 9. seje in 2. korespondenčne seje. Vsi sklepi so bili realizirani.
5. Svet se je seznanil s podrobnimi rezultati medijskega zakupa v jeseni 2024 za sektorje meso, mleko in sadje.
6. MKGP članom Sveta za promocijo posreduje razpisno dokumentacijo, katera je bila sestavni del javnega naročila za zakup medijskega prostora za sektorje mesa, mleka in sadja v jeseni 2024.
7. Pred oddajo gradiva za pričetek postopka oddaje novega javnega razpisa za zakup medijskega prostora za promocijo lokalnih kmetijskih in živilskih proizvodov se po potrebi opravi delovni posvet s člani Sveta za promocijo, ki želijo sodelovati v postopku pregleda pripravljenega gradiva.
8. Svet se je seznanil z okvirnim programom promocijskih aktivnosti za leto 2025 za sektorje: meso, mleko in sadje, ter obrazložitvijo le-teh.

Zapisal:

Peter Boršič, po pooblastilu sekretarke

dr. Jože Podgoršek

predsednik sveta